Rámcové UČEBNé PLÁNy pre pomaturitné kvalifikačné štúdium

## Rámcový učebný plán pre 2-ročné pomaturitné kvalifikačné štúdium - študijný odbor 3692 N geodézia, kartografia a kataster

|  |  |  |  |
| --- | --- | --- | --- |
| **Kategórie a názvy vzdelávacích oblastí a vyučovacích predmetov** | **Počet týždenných vyučovacích hodín v za celé štúdium** | | |
| **Odborné vzdelávanie** | **62** | | |
|  | **Teoretické vzdelávanie** | **Praktická príprava** | **Spolu** |
|  | **34** | **28** | **62** |
| geodézia | 17 | - | 17 |
| geodetické výpočty d) | 4 | 2 | 6 |
| mapovanie d) | 2 | 2 | 4 |
| fotogrametria d) | 1 | 1 | 2 |
| informatika d) | - | 2 | 2 |
| geografické informačné systémy d) | 1 | 2 | 3 |
| pozemkové právo | 2 | 1 | 3 |
| modelovanie v 3D d) | - | 2 | 2 |
| aktualizácia geodetických informácii d) | - | 3 | 3 |
| automatizácia zobrazovacích prác d) | - | 3 | 3 |
| prax d) | - | 8 | 8 |
| diaľkový prieskum zeme | 1 | - | 1 |
| kartografia | 2 | - | 2 |
| ekonomika | 2 | - | 2 |
| základy staviteľstva | 2 | - | 2 |
| počítačová grafika d) | - | 2 | 2 |
| **Disponibilné hodiny** | **4** | | |
| **SPOLU** | **66** | | |
| **Účelové kurzy/učivo** |  | | |
| Súvislá prax i) | **15** | | |
| **Maturitná skúška** |  | | |

## Poznámky k rámcovému učebnému plánu pre 2-ročné pomaturitné kvalifikačné štúdium - študijný odbor 3692 N geodézia, kartografia a kataster

1. Stredné odborné školy pre žiakov so zdravotným znevýhodnením plnia rovnaké ciele ako stredné odborné školy pre intaktných žiakov. Všeobecné ciele vzdelávania v jednotlivých vzdelávacích oblastiach a kompetencie sa prispôsobujú individuálnym osobitostiam žiakov so zdravotným znevýhodnením v takom rozsahu, aby jeho konečné výsledky zodpovedali profilu absolventa. Špecifiká výchovy a vzdelávania žiakov so zdravotným znevýhodnením (dĺžka, formy výchovy a vzdelávania, podmienky prijímania, organizačné podmienky na výchovu a vzdelávanie, personálne, materiálno-technické a priestorové zabezpečenie ap.) stanovujú vzdelávacie programy vypracované podľa druhu zdravotného znevýhodnenia.
2. Počet týždenných vyučovacích hodín v školských vzdelávacích programoch je minimálne 33 hodín a maximálne 35 hodín, za celé štúdium minimálne 66 hodín, maximálne 70 hodín. Výučba v študijných odboroch sa realizuje v 1. ročníku v rozsahu 33 týždňov, v 2. ročníku v rozsahu 30 týždňov. Časová rezerva sa využije na opakovanie a doplnenie učiva a v poslednom ročníku na realizáciu maturitnej skúšky.
3. Vyučuje sa odborný cudzí jazyk: jazyk anglický, nemecký, francúzsky, ruský, španielsky, taliansky. Podľa potreby a podmienok školy aj ďalšie cudzie jazyky. Ak škola nevyučuje cudzí jazyk, ktorý absolvoval žiak v predchádzajúcom štúdiu výučba prebieha podľa výkonových a obsahových štandardov pre predchádzajúce štúdium.
4. Trieda sa delí na skupiny ak je možnosť zriadiť skupinu najmenej 8 žiakov.
5. Ak sa vyučovacia hodina poskytuje formou praktických cvičení, trieda sa delí na skupiny s minimálnym počtom 8 žiakov v skupine.
6. Disponibilné hodiny škola použije pri dopracovaní školského vzdelávacieho programu. Možno ich využiť na posilnenie hodinovej dotácie základného učiva (povinných predmetov) alebo na zaradenie ďalšieho rozširujúceho učiva (voliteľných predmetov) v učebnom pláne v rámci jednotlivých študijných oblastí podľa rámcového učebného plánu 4-ročného študijného odboru denného štúdia 3692M geodézia, kartografia a kataster. O ich využití rozhoduje vedenie školy na základe vlastnej koncepcie výchovy a vzdelávania podľa návrhu predmetových komisií a po prerokovaní v pedagogickej rade.
7. Na cirkevných školách môže byť súčasťou vzdelávania predmet náboženstvo (podľa koncepcie zriaďovateľa).
8. Praktické vyučovanie sa realizuje formou praktických cvičení (v odborných učebniach ap.) a odbornej praxe, podľa všeobecne záväzných právnych predpisov. Pre kvalitnú realizáciu vzdelávania je potrebné vytvárať podmienky pre osvojovanie požadovaných praktických zručností a činností. Na praktických cvičeniach a odbornej praxi sa žiaci delia do skupín, najmä s ohľadom na bezpečnosť a ochranu zdravia pri práci a na hygienické požiadavky podľa všeobecne záväzných právnych predpisov.
9. Súvislá prax je realizovaná externou formou vo firmách geodetického zamerania v dĺžke trvania 15 dní v 1. ročníku s hodinovou dotáciou 7,5 hod/denne.
10. V dotácii hodín odborného vzdelávania medzi teoretickým vzdelávaním a praktickou prípravou je možné vykonať presun maximálne 10% hodín odborného vzdelávania.